open-index/open-wikipedia-markdown huggingface dataset:
Լաիմա

**Լաիմա**, հրուշակեղենի ամենամեծ արտադրողը Լատվիայում։ Նրա շտաբը գտնվում է Ռիգայում։ Լաիման է ճակատագրի աստվածուհին է լատվիական դիցաբանությունում։

## Ընկերության պատմություն
Ընկերությունը հիմնադրվել է 19-րդ դարում, երբ Թեոդոր Ռիեգերթ ընկերությունը Ռուսական կայսրության Բալթյան նահանգների խոշորագույն հրուշակագործական ընկերություններից մեկն էր։ Չնայած ռուսաստանյան շուկաների կորստին, ընկերությունը պահպանեց իր գլխավոր շուկայական դիրքը 1918 թվականին Լատվիայի անկախության պահպանումից հետո։ Ընկերության ներկայիս անունը ընդունվել է 1925 թվականին՝ երկու եղբայրներ Էլիահուի և Լեոնիդ ֆրոմենչենկոյի հետ միաձուլվելուց հետո։ 1933 թվականին, այն բանից հետո, երբ վաճառվեց ընկերությունը, Էլիահու Ֆորչենկոն հիմնադրեց Էլիտեն Իսրայելում՝ Ռամաթ Գանում։

Թե՛ 1930-ականների և թե՛ Սովետական ժամանակաշրջանը Լատվիայում, Լաիման Լատվիայում գլխավոր հրուշակեղեն արտադրողն էր, որն հետագայում խորհուրդների կողմից անվանվել է Ուզվարա` որպես ծանր քաղցրավենիքի հիմնական արտադրող։

90-ականներին Լատվիան վերականգնել է իր անկախությունը, և Լաիման միավորվել է ինչպես Ուզվարայի, այնպես էլ թխվածքի, վաֆլիի և տորթերի արտադրության Ստաբուրաձեի հետ`դառնալով մեկ ընկերություն` Լաիմա անվան տակ։

Ի տարբերություն ազգային ապրանքանիշերի նման տարածաշրջանային արտադրողների, ինչպիսիք են Լիտվայի Կարունա, Շվեդիայի Մարաբոու (Marabou) և Նորվեգիայի Ֆրեիա (Freia ), Լաիմային հաջողվել է խուսափել միջազգային Kraft Foods-ի վերահսկողությանը ենթարկվելուց։

Լաիմայի սեփականությունը վերահսկվում է Nordic Food–ի կողմից, որը պատկանում է տեղական գործարար Daumants Vītols–ին։

2006 թվականի դեկտեմբերին Լաիմայի բաժնետոմսերը Ռիգայի ֆոնդային բորսայում ներկայացնելուց հետո, վերահսկող սեփականատերերը որոշեցին ևս մեկ անգամ մասնավոր դարձնել ընկերությունը՝ շուկա հանելով 2007 թվականի հուլիսի 13-ին։

Լաիմայի մայր ընկերությունը ձեռք է բերվել Օրկլա Գրուպի  կողմից 2014 թվականի օգոստոսին։

## Ապրանքանիշի ճանաչում
Լաիմայի ներկայիս արտադրանքի ցանկում ամենաերկար պատմություն ունեցող արտադրանքը շոկոլադե կոնֆետն է՝ Սերենադեն (Serenāde), որի բաղադրատոմսը մնացել է անփոփոխ 1937 թվականից ի վեր։

Ռիգայում գլխավոր ճարտարապետական հուշարձանը Լաիմայի ժամացույցն է Ազատության հուշարձանի մոտ։ Սա դասական հանդիպումների վայր է Ռիգայում գտնվող մարդկանց համար։

Որպես հրապարակային ժեստ՝ 2007 թվականին Լաիման Ռիգայի ծովի կղզու բնակիչներին տվեց շոկոլադից պատրաստված արջի 40 կգ-ոց արձան՝ հիշատակելու համար շագանակագույն արջին, որը հավանաբար անցավ Լատվիայի մայրցամաքից մինչև Էստոնիայի կղզի։

## Ծանոթագրություններ

## Արտաքին հղումներ
*  (in Latvian, Russian and English)
* Images of Laima wrapper designs throughout the decades
Բաթաբաթ (գյուղատեղի)

**Բաթաբաթ**, գյուղատեղի Երևանի նահանգում, Նախիջևան գետի վերին հոսանքի շրջանում։ Հարուստ է սառնորակ ջրերով ու ալպյան բուսականությամբ։ Այստեղ նշմարվում են հին հայակական բնակավայրի ավերակներ, քանդված եկեղեցու, տների ու գերեզմանների հետքեր, մի քարաժայռի վրա երևում են անընթեռնելի, եղծված հայերեն գրեր, քարափոր չորս սենյակներ։ Գյուղատեղին ավերել է Նախիջևանի Շարիֆ խանը 1677 թվականին։ Մնացած բնակիչները 1750-1760-ական թվականներին վերջնականապես գաղթել ու վերաբնակվել են Բիչանակ գյուղում։ Տեղեկություններ կան, որ 1840-ական թվականներից մինչև 1919 թվականը այդտեղ դեռ ապրում էին մի քանի տուն ռուս մոլոկաններ։

## Ծանոթագրություններ

Կատեգորիա:Շահբուզի շրջանի բնակավայրեր
Կատեգորիա:Նախիջևանի Ինքնավար Հանրապետության լքված բնակավայրեր
Gjon’s Tears

**Ջոն Մուհարեմայ** (, առավել հայտնի է **Gjon’s Tears** բեմական կեղծանվամբ, ), կոսովար-ալբանական ծագմամբ շվեյցարացի երգիչ և երգերի հեղինակ։ «Եվրատեսիլ 2021 երգի մրցույթում» ներկայացնելու է Շվեյցարիան։ Սկզբում նա «Répondez-moi» երգով պետք է ներկայացներ Շվեյցարիան այժմ չեղյալ հայտարարված «Եվրատեսիլ 2020»-ում և պետք է ներկայանար մրցույթի՝ 2020 թվականի մայիսի 14-ին անցկացվող երկրորդ կիսաեզրափակչում։

## Վաղ տարիներ և գործունեություն
Ջոնը ծնվել է Գրյույեր շրջանի Բրոք կոմունայում՝ կոսովար-ալբանացու և տիրանացի ալբանուհու ընտանիքում։

2011 թվականին՝ 12 տարեկան հասակում, մասնակցել է ալբանական «Albanians Got Talent» տաղանդների շոուի առաջին եթերաշրջանին, որի եզրափակչում զբաղեցրել է երրորդ հորիզոնականը։ Մեկ տարի անց շվեյցարական «Die grössten Schweizer Talente» տաղանդների շոուում դուրս է եկել կիսաեզրափակիչ։ 2019 թվականին Gjon’s Tears-ը մասնակցել է «Ձայնը» շոուի ֆրանսիական տարբերակի՝ «The Voice: la plus belle voix»-ի ութերորդ եթերաշրջանին, որտեղ դուրս է եկել կիսաեզրափակիչ։

2020 թվականի մարտի 4-ին հայտարարվել է, որ շվեյցարական «SRG SSR» ազգային հեռարձակողը փակ ներքին ընտրության միջոցով Ջոնին ընտրել է որպես «Եվրատեսիլ 2020»-ում Շվեյցարիայի ներկայացուցիչ, որտեղ նա պետք է ներկայացներ իր «Répondez-moi» երգը շոուի երկրորդ կիսաեզրափակչում։ Այսպիսով՝ 2010 թվականից ի վեր առաջին անգամ Շվեյցարիան կարող էր ներկայացնել ամբողջապես ֆրանսալեզու երգ։

2020 թվականի մարտի 20-ին՝ COVID-19 համավարակի հետ կապված մրցույթի չեղարկումից մի քանի օր անց, «SRG SSR»-ը հայտարարել է, որ Ջոնը կրկին կդառնա Շվեյցարիայի ներկայացուցիչը 2021 թվականի մրցույթում։ Դրա համար ընտրվելու է արդեն մեկ այլ երգ, քանի որ ԵՀՄ-ի ռեֆերենտ խմբի որոշման համաձայն՝ 2020 թվականի երկրների ներկայացուցիչները չեն կարողանա իրենց երգերն օգտագործել 2021 թվականի մրցույթում։

## Սկավառակագրություն

## Ծանոթագրություններ

Կատեգորիա:21-րդ դարի երգիչներ
Կատեգորիա:Բեմական կեղծանուններ
Կատեգորիա:Եվրատեսիլ 2020 երգի մրցույթ
Կատեգորիա:Շվեյցարացի երաժիշտներ
Կատեգորիա:Շվեյցարացի երգիչներ
Կատեգորիա:Շվեյցարիայի մասնակիցները Եվրատեսիլ երգի մրցույթում
Բեսլան Գուբլիա

**Բեսլան Վլադիմիրովիչ Գուբլիա** (, ), ռուս ֆուտբոլիստ, կիսապաշտպան։ 2011 թվականի հոկտեմբերին, լինելով Ստավրոպոլի «Դինամոյի» խաղացող, մասնակցել է վրաց-աբխազական հակամատությանը։

Հանդես է եկել Աբխազիայի հավաքականում։ 2012 թվականին անցկացրել է երեք խաղ նրա կազմում, որոնցից մեկում աչքի է ընկել խփած գոլով։ ConIFA 2016 թվականի աշխարհի առաջնության հաղթող։

2014-2015 թվականներին եղել է Աբխազիայի հավաքականի մարզիչ, 2015 թվականին՝ Գուդաութայի «Ռիցա» ակումբի տնօրեն, իսկ 2016 թվականին՝ ակումբի նախագահ։

2015 թվականին վիզա ստանալու խնդիրների պատճառով Ջումա Կվարացխելիայի փոխարեն նշանակվել է Աբխազիայի հավաքականի գլխավոր մարզիչ, որը պատրաստվում էր մասնակցելու ConIFA-ի Եվրոպայի առաջնությանը, սակայն հավաքականն ստիպված է եղել հրաժարվել մասնակցությունից։

## Ձեռքբերումներ
* Ռուսաստանի գավաթի դափնեկիր - 2004
* Ռուսաստանի առաջին դիվիզիոնի հաղթող - 2004
*ConIFA աշխարհի առաջնության հաղթող - 2016

## Ծանոթագրություններ

## Արտաքին հղումներ
* 

Կատեգորիա:Ռուս ֆուտբոլային մարզիչներ
Կատեգորիա:Ռուս ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Ալլի Էքս

**Ալեքսանդրա Էշլի Հյուզ** (, ), առավել հայտնի է **Ալլի Էքս** () անվամբ, կանադացի երգչուհի, երգահան և վիզուալ արտիստ։ Նա սկսել է իր կարիերան որպես ինդի փոփ արտիստ 2000-ականների կեսերին Տորոնտոյում` նվագելով տեղական խմբերում, ստեղծագործելով և ձայնագրելով մի քանի ինքնուրույն թողարկված ալբոմներ։

2013 թվականին տեղափոխվելով Լոս Անջելես, Հյուզը սկսեց աշխատել պրոդյուսեր Cirkut-ի և Billboard-ի հետ և հաջողության հասավ Ալլի Էքս անվան տակ թողարկած իր առաջին` «Catch» սինգլով, որը Canadian Hot 100 չարթում զբաղեցրել է 55-րդ հորիզոնականը և դրական է ընդունվել երաժշտական քննադատների կողմից։

Երգը նաև հայտնիություն է ձեռք բերել այն բանից հետո, երբ փոփ երգչուհի Քեթի Փերրին իր սոցիալական ցանցերում երգը «գարնանային ջեմ» է անվանել։ Հյուզը թողարկել է իր դեբյուտային՝ «CollXtion I» մինի ալբոմը 2015 թվականին, որին հաջորդել է 2017 թվականի «CollXtion II» անվամբ դեբյուտային ստուդիական ալբոմը և 2018 թվականի «Super Sunset» մինի ալբոմը։ 2019 թվականին նա թողարկել է «Super Sunset» ալբոմի անալոգիական տարբերակը։ Նրա երկրորդ՝ «Cape God» ստուդիական ալբոմը թողարկվել է 2020 թվականի փետրվարի 21-ին։

## Սկավառակագրություն
### Ստուդիական ալբոմներ

### Մինի ալբոմներ

### Սինգլներ

### Գովազդային սինգլներ

### Հեղինակային երգեր

## Ծանոթագրություններ

Կատեգորիա:Կանադացի երաժիշտներ
Կատեգորիա:Կանադացի երգչուհիներ
Կատեգորիա:Կանադացի երգահաններ
Կատեգորիա:Փոփ երգչուհիներ
Կատեգորիա:Կանադացի հեռուստատեսային դերասանուհիներ
Կատեգորիա:ԼԳԲՏ իրավունքների ակտիվիստներ
Կատեգորիա:21-րդ դարի երգիչներ և երգչուհիներ
Կատեգորիա:Բեմական կեղծանուններ
Չվող թռչունների համաշխարհային օր

**Չվող [[թռչուն]]ների համաշխարհային օրը** (World Migratory Bird Day; WMBD) նշվում է մայիս ամսվա յուրաքանչյուր երկրորդ շաբաթ, կամ երկրորդ կիրակի օրը՝ ԱՄՆ Կոռնելի համալսարանի թռչնաբանների խնդրանքով՝ 1993 թվականներին։
Եվ չնայած սա միջազգային տոն է, բայց սրան վերաբերող միջոցառումներ են անցկացվում հիմնականում Հյուսիսային Ամերիկայում։ Միջոցառման նպատակը հանդիսանում է հասարակության ուշադրությունը հրավիրել գլոբալ էկոլոգիական փոփոխություններին, որոնք քայքայում են ամառային և ձմեռային չվող թռչունների արեալի էկոհամակարգը, ինչպես նաև նպատակ ունեն վերականգնելու չվող թռչունների բազմացման, չվելու, ձվադրման  համար անհրաժեշտ  բնական պայմանները։

2016 թվականից սկսած՝ տոնը նշվել է մայիսի  10-ին։

Չվող թռչունների համաշխարհային օրը (WMBD) հանդիսանում է ամենամյա իրազեկման միջոցառումների շարք, որոնց նպատակն է ընդգծել, որ անհրաժեշտ է  պահպանել չվող թռչուններին և նրանց կացության վայրերը։ Սա շատ արդյունավետ գործիք է հանդիսանում, օգնում է տեղեկություններ ունենալ չվող  թռչուններին սպառնացող վտանգների, նրանց էկոլոգիական նշանակության մասին, նրանց պաշտպանության համար կոչ է անում միջազգային համագործակցության։

Ամեն տարի WMBD տոնի կապակցությամբ ամբողջ աշխարհում կազմակերպվում են այնպիսի հասարակական միջոցառումներ, ինչպիսիք են թռչունների տոնը,  տարբեր կրթական ծրագրեր, ցուցահանդեսներ և էքսկուրսիաներ՝ թռչուններին հետևելու համար։
Տարբեր պետություններում այս միջոցառումները  կարող են անցկացվել տարվա ցանկացած եղանակի, քանի որ չվելու շրջանը տարբեր երկրներում տարբեր եղանակներին է լինում։ Սակայն տոնակատարության գլխավոր օրը մայիսի 10-ն է։

Դեռ  1918 թվականին ստորագրվել է  «Չվող  թռչունների մասին միջազգային պայմանագիրը», որը սակայն չի լուծում չվող թռչունների հետ կապված  խնդիրները։

Չվող թռչունների տաս տեսակից մեկ տեսակը գրեթե ոչնչացման եզրին է։

## Ծանոթագրություններ

## Արտաքին հղումներ
* Официальный сайт проекта (англ)
* Всемирный день перелетных птиц | РИА Новости. 11.05.2013

Կատեգորիա:Թռչնաբանություն
Կատեգորիա:Միջազգային օրեր
Կատեգորիա:Տոներ այբբենական կարգով
Սերբիայի քաղաքականություն

**Սերբիայի քաղաքականությունը** հիմնված է խորհրդարանական ժողովրդավարության սկզբունքի վրա։ Սերբիայի վարչապետը Սերբիայի կառավարության ղեկավարն է, Սերբիայի նախագահը՝ պետության ղեկավարը։ Սերբիան խորհրդարանական հանրապետություն է, որը իշխանությունը բաժանում է օրենսդիր, գործադիր և դատական իշխանությունների։

## Իշխանություն
### Գործադիր
Գործող նախագահը Ալեքսանդր Վուչիչն է։ Վարչապետը վերահսկում է իշխանության գործադիր ճյուղը և ղեկավարում է կառավարությունը։ Նախագահի ընտրություններն անցնում են համաժողովրդական քվեարկությամբ, պետության ղեկավարն ընտրվում է 5 տարով և չի կարող պաշտոնավարել երկու ժամկետից ավելի։ Ընդ որում, նախագահի պաշտոնը հիմնականում արարողակարգային պաշտոն է։

Վարչապետը նշանակում է իր կառավարության անդամներին։ Իշխանության լիազորությունները ներկայացված են վարչապետի, նրա տեղակալների և այլ նախարարների մոտ։

### Օրենսդիր
[thumb|[Սերբիայի խորհրդարանի շենքը]]
Սերբիայի Խորհրդարանը մապալատ է։ Բաղկացած է 250 պատգամավորից, որոնք համամասնական ընտրակարգով ընտրվում են գաղտնի քվեարկությամբ։

### Դատական
Սերբիայում բարձրագույն դատարանը Գերագույն վճռաբեկ դատարանն է, որը քննում է տարբեր գործերի (այդ թվում՝ քրեական) վերաբերյալ որոշումները, որոնք բողոքարկվել են ստորին ատյանների դատարաններում։ 2008 թվականից դատարանների կազմակերպման մասին օրենքի համաձայն՝ երկրում դատարանների թիվը 168-ից նվազել է մինչև 64։ Ստեղծվել են Սերբիայի բազային, բարձրագույն և վերաքննիչ դատարանները, ինչպես նաև Գերագույն վճռաբեկ դատարանը։ Կան նաև հատուկ դատարաններ՝ առևտրային դատարան, առևտրային վերաքննիչ դատարան և Սերբիայի վարչական դատարան։

## Ընտրություններ
Սերբիան բազմակուսակցական համակարգի կողմնակից է. երկրում արձանագրվել են բազմաթիվ քաղաքական կուսակցություններ։ Համակարգը թույլ չի տալիս մեկ կուսակցության դառնալ իշխող և պարտադրում է կուսակցություններին կոալիցիոն կառավարություն ձևավորելու նպատակով կոալիցիաներ ձևավորել։ Ընտրություններն անցկացվում են խորհրդարանական, մարզային և քաղաքային մակարդակներում յուրաքանչյուր 4 տարին մեկ։

## Միջազգային հարաբերություններ
Սերբիան ՄԱԿ-ի, ԵԱՀԿ-ի, Եվրոպայի խորհրդի, ՆԱՏՕ-ի «Գործընկերություն հանուն խաղաղության» ծրագրի և այլ կազմակերպությունների անդամ է։ Սերբիայի առաջատար ռազմավարական գործընկերներն են Եվրամիությունը, Ռուսաստանի Դաշնությունը և Չինաստանը։ Սերբիան ԵՄ-ին անդամակցելու թեկնածու է և համապատասխան պահանջներ է կատարում բանակցությունների վարման շրջանակներում։ Նա նաև ԱՀԿ-ին անդամակցելու թեկնածու է։

2008 թվականի փետրվարի 17-ին ալբանացիները հռչակել են նրա անկախությունը։ ՄԱԿ-ի մի շարք անդամներ Կոսովոն ճանաչել են անկախ պետություն, մինչդեռ Սերբիան և ՄԱԿ-ի մյուս անդամների զգալի մասը Կոսովոն անկախ չեն ճանաչում։ Սերբիայի կառավարությունը, պնդելով Կոսովոյի բոլոր բնակիչների համար նորմալ կյանքի հասնելու ցանկության մասին, հայտարարել է, որ ոչ մի պարագայում չի ճանաչում նրա անկախությունը։

## Ծանոթագրություններ

Կատեգորիա:Սերբիայի քաղաքականություն
Քեսի Սերբո

**Կասանդրա «Քեսի» Լին Սերբո** (, ), ամերիկացի դերասանուհի, երգչուհի և պարուհի։ Առավել հայտնի է «Հասնել հաջողության։ Ամեն ինչ հաջողության համար» ֆիլմից և «Հաղթահարել կամ կոտրվել» սերիալից։

## Կենսագրություն
Քեսին ծնվել է 1990 թվականի մարտի 30-ին Լոնգ Այլենդում։ Ունի իտալական ծագում։ Քեսիի ծնողները իտալացիներ են․ հայրը կալաբրիացի է, մայրը՝ սիցիլիացի։ Քեսիի ծնվելուց հետո շատ չանցած Սերբո ընտանիքը տեղափոխվել է Ֆլորիդա, որտեղ նրա հայրը բացել է ավտոմեքենաների վերանորոգման խանութ, իսկ մայրը զբաղվել է տնով և երեխաներով։ Կասանդրան ունի եղբայր՝ Ջոնին և քույր՝ Էլեյնը։

## Կարիերա
### Երաժշտություն
Քեսին եղել է *Slumber Party Girls* խմբի անդամ։ Խմբի հինգ աղջիկները ընտրվել են ավելի քան հազար հավակնորդներից։ Նրանց առաջնաելութային «*Dance Revolution»* ալբոմը թողարկվել է 2006 թվականի հոկտեմբերի 6-ին, բայց չի մտել չարթերի մեջ։ 2006-2007 թվականների ընթացքում այս ալբոմի երաժշտությունն օգտագործվել է նույնանուն շոուում։ 2007 թվականի կեսերին խումբը կազմալուծվել է։ Նույն թվականին Քեսին որպես մենակատար պայմանագիր է կնքել *[[Geffen Records]]*-ի հետ։

2008 թվականին թողարկվել են նրա «*[[ITunes|ITunes»]]*, «*Betcha Don’t Know»*, «*Sugar* », «*Spice and Top Of The World»* մենակատարային երգերը։

### Կինո
2007 թվականին Քեսին Մայքլ Կոպոնի և Էշլի Բենսոնի հետ Բրուք դերով խաղացել է «Հասնել հաջողության։ Ամեն ինչ հաջողության համար» ֆիլմում։

2008 թվականին Էմիլի Օսմենթի և Միսսի Պայլի հետ Տիֆֆանիի դերով խաղացել է «Ֆուտբոլային մայրիկ» ֆիլմում։

2009 թվականին Քեսին Լորեն Թաններ դերով մասնակցել է «Հաղթահարել կամ կոտրվել» սերիալի նկարահանումներին։ Սերիալի պրեմիերան կայացել է 2009 թվականի հունիսի 22-ին։ Այս նախագիծը չափազանց հաջող էր։ 2013 թվականին թողարկվել է «Ոչ այսօր» ֆիլմը։

## Անձնական կյանք
Հանդիպել է «Հաղթահարել կամ կոտրվել» սերիալի խաղընկեր, դերասան Կոդի Լոնգոյի հետ։

Նա դերասանուհի Տիֆֆանի Թորնթոնի որդիներից մեկի կնքահայրն էր։

Ներկայումս Քեսին ապրում է Լոս Անջելեսում՝ Կալիֆոռնիայում։

## Ֆիլմագրություն

## Սկավառակագրություն
* 2006՝ *Dance Revolution*

## Ծանոթագրություններ

Կատեգորիա:1990 ծնունդներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի երգչուհիներ
Կատեգորիա:Ամերիկացի դերասանուհիներ
Կատեգորիա:Ամերիկացի երգչուհիներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի երեխա երգիչներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասաններ
Կատեգորիա:Ամերիկացի պարուհիներ
Կատեգորիա:Մարտի 30 ծնունդներ
Վայնոնա Օուք

**Յոհաննա Էքմարկ** (, ), առավել հայտնի է **Վայնոնա Օուք** () անվամբ, շվեդ երգչուհի և երգահան։ Նա հայտնի է դարձել What So Not-ի և The Chainsmokers-ի հետ համագործակցության արդյունքում թողարկած «Beautiful» և «Hope» երգերով։

## Վաղ կյանք
Ծնվել է 1994 թվականի հոկտեմբերի 8-ին Սոլերոն կղզում։ 2013 թվականին ավարտել է Moragymnasiet-ը, որից հետո տեղափոխվել է Ստոկհոլմ։

## Կարիերա
2018 թվականի փետրվարին Օուքը համագործակցել է What So Not-ի հետ և թողարկել է «Beautiful» սինգլը, որը, 2019 թվականի հուլիսին, հաղթել է «Լավագույն անկախ պարային/էլեկտրոնային/ակումբային սինգլ» անվանակարգում AIR Independent Music Awards մրցանակաբաշխության ժամանակ։

2018 թվականի հոկտեմբերին Օուքը պայմանագիր է կնքել Neon Gold և Atlantic լեյբլների հետ։

Օուքտ հայտնվել է The Chainsmokers դուոյի երկրորդ` «Sick Boy» ստուդիական ալբոմի «Hope» երգում։ Երգի երաժշտական տեսահոլովակում Օուքը հայտնվել է «շագանակագույն վերարկուով և կարմիր ֆլանելային վերնաշապիկով»։

2018 թվականի դեկտեմբերի 10-ին Օուքը թողարկել է Haim խմբի «Don't Save Me» երգի քավեր տարբերակի երաժշտական տեսահոլովակը։

2020 թվականի հունվարի 10-ին Օուքը թողարկել է իր առաջին` «Closure» անվամբ մինի ալբոմը։

## Սկավառակագրություն
### Մինի ալբոմներ

### Սինգլներ
#### Որպես գլխավոր արտիստ

#### Որպես համագործակցող արտիստ

## Ծանոթագրություններ

Կատեգորիա:21-րդ դարի երգիչներ և երգչուհիներ
Կատեգորիա:Բեմական կեղծանուններ
Կատեգորիա:Շվեդ երաժիշտներ
Կատեգորիա:Շվեդ երգահաններ
Կատեգորիա:Շվեդ երգչուհիներ
Trampoline

**Trampoline**, ամերիկյան Shaed ինդի փոփ տրիոյի սինգլը։ Թողարկվել է 2018 թվականի մայիսի 18-ին և ներառված է նրանց «Melt» մինի ալբոմում։ 2018 թվականի հոկտեմբերին երգը օգտագործվել է MacBook Air-ի գովազդում։ Երգը գլխավորել է Billboard-ի ալտերնատիվ երգերի չարթը և զբաղեցրել է 13-րդ հորիզոնականը Billboard Hot 100 չարթում 2019 թվականին։

Jauz-ի ռեմիքսը թողարկվել է 2019 թվականի մայիսի 21-ին։

## Քննադատություն
Variety պարբերականը երգն անվանել է «ջազ էլեկտրոնային ջեմ»։ Billboard ամսագիրը երգն անվանել է 2019 թվականի լավագույն 51-րդ երգը։

## Չարթեր
### Բնօրինակ տարբերակ
#### Շաբաթական չարթեր

#### Տարեվերջյան չարթեր

## Հավաստագրումներ և վաճառք

## Զեյնի ռեմիքս

«Trampoline» երգի ռեմիքս տարբերակը անգլիացի երգիչ և երգահան Զեյնի մասնակցությամբ թողարկվել է 2019 թվականի սեպտեմբերի 26-ին։

## Հավաստագրումներ

## Ծանոթագրություններ

Կատեգորիա:2019 երգեր
Շորբլուր

**Շորբլուր** (), հնավայր ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Բաբեկի շրջանում, Նախիջևան քաղաքից 8 կմ հյուսիս-արևելք, Մոխրաբլուր հնավայրի մոտ։ Հնավայրը վերաբերվում է պղնձի դարի ժամանակաշրջանին։

## Ծանոթագրություններ

Կատեգորիա:Պղնձի-քարի դար
Կատեգորիա:Հնավայրեր այբբենական կարգով
Մարդը և լորդու օձը (նկար)

**Մարդը և լորդու օձը**, Տիգրան Փոլատի նկարազարդումներից, որում հերոսը ներկայացված է 17-18-րդ դարերի ֆրանսիական ազվականներին բնորոշ կերպարով։ Պահպանված է նաև ֆրանսիական ազնվականներին բնորոշ ժամանակի տարազը։

## Նկարագրություն
Իր սովորության համաձայն` Փոլատը պատկերի սյուժե է ընտրել առակի առաջին մասը, երբ մարդը լորդու օձ է բռնել։ Կասկածելով, որ նա կարող է իրեն թունավորել և չանսալով ո'չ նրա հավաստիացմանը, ո'չ ոչ էլ ուրիշի վկայությանը, որ նա մարդուն բարեկամ է, որոշում է սպանել։ Առակի բարոյախոսությունը այն է,որ մեծամեծերի կարծիքով, ամեն ինչում միայն իրենք են ճշմարիտ։ Նկատի ունենալով առակում ցույց տված մարդու գերիշխանությունը, կամայականությունը և մարդու ապերախտությունը կենդանիների հանդեպ, նկարիչն ընտրել է ֆրանսիական ազնվականի տիպար` ցայտուն դարձնելու համար մարդու մենաշնորհ կամայականությունը։

## Գեղարվեստական արտահայտության տեխնիկա
Փոլատը նույնիսկ այս երևակայական տիպարին պատկերել է հոգեբանական արտահայտությամբ, նրա դեմքին արտացոլված սառն անտարբերության հանդեպ աղերսող օձը ասում է նրա կանխամտածված վճռի մասին։

Գեղարվեստական անմիջականությամբ է ստեղծված մարդու, կենդանու և բնության համատեղումով ստեղծված այս պատկերը` օգնելով ընթերցողին ավելի պատկերավոր տպավորություն ստանալու առակից։

## Մեկնաբանություն
Լաֆոնտենի առակները արտացոլում են 17-րդ դարի հասարակական կյանքի երևույթները, մինչդեռ Փոլատի պատկերազարդումներում առակների հերոսները ներկայացված են առավելապես ժամանակակից` 19-20-րդ դարերի մարդկանց կերպարներով։ Փոլատն այս առակի պատկերազարդման մեջ տեղ է տալիս առակախոսի ժամանակի մարդու կերպարին, որը հազվադեպ երևույթ է նրա մոտ։ Նա ուզում է ասել, որ անցյալի այդ երևույթները պահպանված են նաև ներկա պայմաններում
։

## Ծանոթագրություններ

Կատեգորիա:Նկարներ այբբենական կարգով
Կատեգորիա:Տիգրան Փոլատի նկարներ
Ֆարսալա

**Ֆարսալա** (), փոքր քաղաք Հունաստանում՝ հին Ֆարսալա քաղաքի տեղում։ Գտնվում է ծովի մակարդակից 160 մ բարձրության վրա, Պրոֆիտիաս Իլիաս լեռան լանջին և ստորոտում, Էնիպեֆս գետի մոտ, Լարիսայից 38 կմ հարավ, Վոլոսից 48 կմ արևմուտք և Աթենքից 187 կմ հյուսիս-արևմուտք։ Նույնանուն համայնքի (դիմա) վարչական կենտրոնը Ֆեսալա ծայրամասի Լարիսա ծայրամասային միավորում։ 2011 թվականի վիճակագրությամբ բնակչությունը 9298 մարդ է։ Թեսալիայի և Հունաստանի գյուղատնտեսական խոշոր կենտրոն է։ Բնակչության մեծամասնությունը զբաղված է գյուղատնտեսությամբ (բամբակի աճեցմամբ և տավարաբուծությամբ) և գյուղատնտեսական արտադրանքի մշակմամբ։

Քաղաքով անցնում է Լամիա-Լարիսա Ազգային ճանապարհ 3-ը, Կարդիցա-Վոլոս E65 եվրոպական երթուղու մի մասը անցնում է քաղաքի հյուսիսային ծայրամասով։

## Պատմություն
Հնագիտական պեղումները վկայում են, որ Ֆարսալիան բնակեցված է եղել նեոլիթի դարաշրջանից։ Այիա-Պարասկևի () լեռան վրա՝ Ապիդիանոս () գետի ակունքում, քաղաքից դեպի հյուսիս-արևմուտք գտնվել է միկենյան բնակավայր։ Հնագիտական գտածոները վկայում են, որ հին Ֆարսալ () քաղաքը եղել է Թեսալիոթիդի () կենտրոնը, թեսալական քառապետության մասը և ծաղկել է Արխաիկ Հունաստանի դարաշրջանում։ Հույն-պարսկական պատերազմների շրջանում Ֆարսալիան հատել է իր դրամը։ Մոտ մ․թ․ա․ 374 թվականին քաղաքը նվաճել է Իասոնը ()՝ Ֆերի բռնապետը, որը Թեսալիայում () դարձել է գերագուն առաջնորդ։

Մ․թ․ա․ 48 թվականին քաղաքից ոչ հեռու տեղի է ունեցել որոշիչ մարտ Հուլիոս Կեսարի և  Գնեոս Պոմպեոսի զորքերի միջև, որոնք պայքարել են Հռոմի նկատմամբ միանձնյա իշխանության համար։

Ժամանակակից քաղաքը կառուցվել է հին քաղաքի տեղում։ Քաղաքից դեպի հարավ Պորֆիտիաս Իլիաս () լեռան վրա, Նարկատիոն լեռնաշղթայի () հյուսիս-արևմտյան ծայրամասում է գտնվում բարձր և ամրացված ակրոպոլիսի ավերակները։ Էնիպեֆեսի մյուս ափին՝ Ֆերսալից ոչ հեռու, գտնվել է Թետիսի սրբավայրը։

## Ֆարսալա Միություն
Ֆարսալա համայնքային միության մեջ մտնում է 4 բնակավայր։ Ըստ 2011 թվականի վիճակագրության՝ բնակչությունը 9337 մարդ է։ Մակերեսը  57,928 կմ² է։

## Բնակչություն

## Ծանոթագրություններ

Կատեգորիա:Բնակավայրեր այբբենական կարգով
Կատեգորիա:Հունաստանի քաղաքներ
Գնչուհի (հեռուստասերիալ)

«**Գնչուհի**» (), ամերիկյան դրամատիկական հեռուստասերիալ, որը ստեղծվել է Լիզա Ռուբինի կողմից։ Հեռուստասերիալի պրեմիերան կայացել է 2017 թվականի հունիսի 30-ին Նեթֆլիքս հեռուստաալիքում։ Նաոմի Ուոթսը կատարել է Ջին Հոլոուի` հոգեթերապևտի դերը, որը վտանգավոր մտերիմ կապեր է հաստատում իր հիվանդների կյանքի մարդկանց հետ, Բիլլի Կրուդապը մարմնավորել է նրա ամուսնու դերը։

2016 թվականի փետրվարին Սեմ Թեյլոր-Ջոնսոնը հայտարարել է, որ լինելու է  հեռուստասերիալի առաջին երկու դրվագների ռեժիսոր, ինչպես նաև ստանձնելու է գործադիր պրոդյուսերի պարտականությունները։ Շոն Յաբլոնսկին նաև զբաղեցրել է գործադիր պրոդյուսերի և համահեղինակ շոուրանների պաշտոնը Լիզա Ռուբինի հետ։

2017 թվականի օգոստոսի 11-ին Նեթֆլիքսը առաջին եթերաշրջանից հետո փակել է հեռուստասերիալը։

## Դերերում
### Հիմնական կազմ
* **[[Նաոմի Ուոթս]]**` Ջին Հոլոուեյ
* **Բիլլի Կրուդապ**` Մայքլ Հոլոուեյ
* **[[Սոֆի Քուքսոն]]**` Սիդնի Փիրս
* **Կառլ Գլուսման**` Սեմ Դաֆի 
* **Փուրնա Ջահանատան**` Լարին Ինամդար
* **Բրուք Բրուք**` Ռեբեկա Ռոջերս
* **[[Լյուսի Բոյնտոն]]**` Էլիսոն Ադամս
* **Մելանի Լիբյորդ**`Ալեքսիս
* **Բրենդա Վակարո**` Քլեր Ռոջերս

### Երկրորդական կազմ
* **Քիմբերլի Քուինի**` Հոլի Ֆայթելսոն
* **Էդվարս Էկրուգ**` Զալ 
* **Բլայթ Դաններ**` Նենսի, Ջինի մայրը 
* **Ֆրենկ Դիլ**` Գերի Լևին 
* **Շայլո Ֆերնանդես**` Թոմ  
* **Իվեն Հոյթ Թոմփսոն**` Ֆրանսես 
* **Մարեն Հեիրի**` Դոլի Հոլոուեյ 
* **Վարդաան Արորա**` Ռաջ  
* **Էրին Նոյֆեր**` Էմիլի  
* **Քերի Քոնդոն**` Մելիսա Սոգրավես

## Քննադատություն
Rotten Tomatoes ագրեգատոր կայքում սերիալը ստացել է 38 % վարկանիշ, որը հիմնված է քննադատների 40 արձագանքների վրա` 5,8 / 10 միջին վարկանիշով։ Metacritic-ում սերիալը ստացել է 100-ից 45 միավոր 21-րդ «միջին և խառը» գրախոսության հիման վրա։

## Ծանոթագրություններ

Կատեգորիա:2010-ականների ամերիկյան հեռուստասերիալներ
Կատեգորիա:Ամերիկյան դրամա հեռուստասերիալներ
Կատեգորիա:Անգլերեն հեռուստասերիալներ
Կատեգորիա:Նեթֆլիքսի բնօրինակ ծրագրեր
Շորթափա հնավայր-բերդաքաղաք

**Շորթափա** (), հնավայր-բերդաքաղաք ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շարուրի շրջանի Իբադուլլա գյուղի մոտ։

## Պատմական նկարագիր
Իբադուլլա գյուղի տարածքում տեղադրված է եղել Շարուր գավառի հնամենի բերդաքաղաքներից մեկը։ Այս հնավայրը, որը վերաբերվում է մ․թ․ա․ II-I հազարամյակներին, այժմ մեծմասամբ ավերված է և այժմյան ադրբեջանցիների կողմից կոչվում է Շորթափա։ Այն բազմաշերտ է, որտեղից 1930-ական թվականներին և ապա դաշտային աշխատանքների ժամանակ հայտնաբերվել են մի շարք հնագիտական նյութեր։ Արաքս գետի ափին, բերրի դաշտում հիմնադրված և բավականին մեծ տարածք գրաված բերդաքաղաքի ավերակ հետքերից նկատելի են քաղաքի բերդի և դամբարանադաշտի հետքերը։ Ժամանակի ընթացքում ավերվել և իսպառ հողին են հավասարեցվել այս բնակավայրի հետքերի մեծ մասը։

## Ծանոթագրություններ

Կատեգորիա:Հնավայրեր այբբենական կարգով
Կատեգորիա:Բերդաքաղաքներ այբբենական կարգով
Աբիսիա

**Աբիսիա**, գյուղակ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շարուրի շրջանում։ Մտնում է Բաբակի գյուղի մեջ։ Նախկինում եղել է Երևանի պրովինցիայի Շարուրի մահալում։

## Ծանոթագրություններ

Կատեգորիա:Շարուրի շրջանի բնակավայրեր
2020 թվականի ալբոմների ցանկ

Ստորև ներկայացված է **2020 թողարկված կամ թողարկվելիք ալբոմների ցանկը**։ Ալբոմները պետք է նկատելի լինեն, ինչը սահմանվում է հուսալի աղբյուրների կողմից զգալի լուսավորությամբ։

## Առաջին եռամսյակ
### Հունվար

### Փետրվար

### Մարտ

## Երկրորդ եռամսյակ
### Ապրիլ

### Մայիս

### Հունիս

## Երրորդ եռամսյակ
### Հուլիս

### Օգոստոս

### Սեպտեմբեր

## Հետաձգված կամ թողարկվելիք

## Ծանոթագրություններ

Կատեգորիա:2020 ալբոմներ
Կատեգորիա:Ալբոմներ ըստ տարեթվի
Կատեգորիա:Ցանկեր:Երաժշտություն
Էշթոն Սանդերս

**Էշթոն Դյուրանդ Սանդերս** (; ), ամերիկացի դերասան։ Նա առավել հայտնի է օսկարակիր «Լուսնի լույս» ֆիլմում երիտասարդ Չայրոնի դերով։

## Վաղ տարիներ
Սանդերսը ծնվել է Կալիֆոռնիա նահանգի Քարսոն քաղաքում։ Նա հաճախել է Լոս Անջելեսի կենտրոնում գտնվող Մեծ արվեստների ավագ դպրոցը, որն ավարտել է 2013 թվականին։ Նա սովորում էր ԴեՓոլ համալսարանի թատրոնային դպրոցում, մինչև լքելն այն երեք տարի անց՝ 2016 թվականին, դերասանական կարիերայի վրա կենտրոնանալու համա ր։

## Կարիերա
Սանդերսը կատարել է իր դեբյուտը ռեժիսոր Քրիս Էսկայի «Որոնումը» ֆիլմում։ Ֆիլմի համաշխարհային պրեմիերան տեղի է ունեցել South by Southwest-ում 2013 թվականի մարտի 11-ին։ Այն թողարկվել է Variance Films-ի կողմից սահմանափակ տեսքով 2014 թվականին ապրիլի 2-ին։

2015 թվականին Սանդերսը փոքր դեր է կատարել «Ուղիղ Քոմփթոնից» ֆիլմում։ 2016 թվականին նա հայտնվել է Refinery29-ի «Նիհարը» վեբ սերիալի սերիաներից մեկում։

Դրանից հետո Սանդերսը նկարահանվել է ռեժիսոր Բարի Ջենքինսի «Լուսնի լույս» դրամա ֆիլմում։ Ֆիլմի համաշխարհային պրեմիերան տեղի է ունեցել 2016 թվականի սեպտեմբերի 2-ին Թելուրիդի կինոփառատոնում, իսկ սահմանափակ թողարկումը՝ 2016 թվականի հոկտեմբերի 21-ին A24-ի կողմից։ «Լուսնի լույս»-ը զանգվածային քննադատական ընդունելության է արժանացել և ստացել է Ոսկե Գլոբուս մրցանակը «Լավագույն ֆիլմ» անվանակարգում։ Ֆիլմը նաև երեք Օսկար մրցանակ է ստացել «Լավագույն ֆիլմ», «Լավագույն ադապտացված սցենար» և «Երկրորդ պլանի լավագույն դերասան» (Մահերշալա Ալի) անվանակարգերում։ Սանդերսի դերը ֆիլմում բարձր է գնահատվել քննադատների կողմից; Բենջամին Լին The Guardian-ից անվանել է նրա աշխատանքը «հզոր»։

Սանդերսը կատարել է «Հավասարիչը 2» ֆիլմի՝ հայտնի «Հավասարիչը» մարտաֆիլմի սիքվելի գլխավոր դերերից մեկը՝ Դենզել Վաշինգտոնի հետ միասին։ 2019 թվականին Սանդերսը նկարահանվել է ռեժիսոր Ռուփերթ Ուայաթի «Գրավված պետություն» գիտական ֆանտաստիկա թրիլլեր ֆիլմում։ Նա նաև ներառվել է HBO-ի «Հարազատ որդի» վեպի ադապտացիայի դերասանական կազմում։

## Ֆիլմագրություն
### Ֆիլմ

### Հեռուստատեսություն

## Ծանոթագրություններ

## Արտաքին հղումներ
* 

Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացիներ
Կատեգորիա:21-րդ դարի դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Ռոմանտիկ կողմնորոշում

**Ռոմանտիկ կողմնորոշում** (սիրային կողմնորոշում), ցույց է տալիս, թե որ սեռի կամ գենդերի հանդեպ մարդը կարող է ունենալ ռոմանտիկ գրավչություն, հուզական և զգայական զգացմունքներ։ Հիմնված է այն տեսակետի վրա, որ սեռական գրավչությունը մարդկային հարաբերությունների մեծ համակարգի բաղադրիչ մի մաս է։ Օրինակ՝ բիսեքսուալ անձը կարող է սեռական գրավչություն ունենալ երկու սեռերի նկատմամբ, բայց միևնույն ժամանակ, ռոմանտիկ զգացողություն ունենալ նրանցից միայն մեկի հանդեպ։ Ավելին, զուգընկերների միջև հուզական կամ ռոմանտիկ գրավչությունը չի պահանջում սեռական գրավչություն, քանի որ այն կախված չէ դրանից։

Ասեքսուալ մարդկանց համար ռոմանտիկ կողմնորոշումը հաճախ համարվում է գրավչության ավելի օգտակար միջոց, քան սեռական կողմնորոշումը։

Սեռական գրավչության և ռոմանտիկ գրավչության միջև փոխհարաբերությունները դեռ քննարկման փուլում են և լիովին հասկանալի չեն։

## Ռոմանտիկ կողմնորոշման տեսակներ
* **Առոմանտիկ։** Ռոմանտիկ գրավչության բացակայություն ցանկացած սեռի կամ գենդերի նկատմամբ։
* **Հետերոռոմանտիկ։** Ռոմանտիկ գրավչություն հակառակ սեռի անձի (անձանց) նկատմամբ։
* **Հոմոռոմանտիկ։** Ռոմանտիկ գրավչություն նույն սեռի անձի (անձանց) նկատմամբ։
* **Բիռոմանտիկ։** Ռոմանտիկ գրավչություն երկու կամ ավելի սեռերի անձանց նկատմամբ (բիռոմանտիզմ)։ Երբեմն օգտագործվում է նույն կերպ, ինչպես պանռոմանտիկը։
* **Պանռոմանտիկ։** Ռոմանտիկ  գրավչություն բոլոր սեռերի անձանց նկատմամբ (պանռոմանտիզմ)։
* **Դեմիռոմանտիզմ։** Ռոմանտիկ գրավչություն վերը նշված ցանկացածի նկատմամբ, բայց միայն անձի հետ խորը զգացմունքային կապ ձևավորելուց հետո (դեմիռոմանտիզմ)։

## Տես նաև
* Հոմոսեքսուալ
* Բիսեքսուալ
* Պանսեքսուալություն
* Հետերոսեքսուալություն
* Ասեքսուալություն

## Ծանոթագրություններ

## Արտաքին հղումներ
* Relationship FAQ The Asexual Visibility and Education Network (AVEN), 2008). Retrieved 22 December 2011.
* Westphal, Sylvia Pagan (2004). «Feature: Glad to be asexual» Archived from the original on 19 December 2007. Retrieved 11 November 2007.

Կատեգորիա:Հոգեբանական հասկացություններ
Կատեգորիա:Միջանձնային հարաբերություններ
Կատեգորիա:Ռոմանտիզմ
Կատեգորիա:Սեռական կողմնորոշում
Մամոնտիկի մասին

**Մամոնտիկի մասին** (), տիկնիկային մուլտֆիլմ, որը թողարկվել է 1983 թվականին, «Սոյուզմուլտֆիլմ» ստուդիայում։ Տևողությունը` 9 րոպե։ Մուլտֆիլմը ստեղծվել է կիրգիլյան մամոնտի պատմության ազդեցությամբ, որին գտել էին 1977 թվականին։

## Սյուժե

Մեծ սառցակալման ժամանակ մի մեծ սառցե բեկոր էր մոտենում երկրին, և բոլոր կենդանիները ստիպված էին գաղթել հարավ։ Մի մայր մամոնտ չէր ցանկանում խմբի հետ հեռանալ, չնայած որ նրան համոզում էր խմբի առաջնորդը, որովհետև իր որդին` մամոնտիկը կորել էր։ Մամոնտը գնում է իր որդուն փնտրելու, սակայն իր հարազատները հեռանում են առանց նրա։ Այդ ժամանակ մամոնտիկը չէր կարող հեռանալ իր ընկերոջ` ծաղկի պատճառով։ Մայրիկը գտնում է նրան և համոզում է հեռանալ, բայց մամոնտիկը, միևնույնն է, չի թողում ծաղկին։ Ցավոք, փլուզում է լինում, և մամոնտը ընկնում է ծուղակը։

Մամոնտիկը ամբողջ ուժով փրկում է բույսին անձրևից և ձյունից։ Բայց նրանց մոտենում է սառցե բեկորը, և մամոնտիկին հաջողվում է միայն բուժել և կնճիթով գրկել ծաղկին, մինչև երկուսն էլ ցրտից չեն սառչում։

Շատ հազարամյակներ հետո հնեագետները փորում են և գտնում փոքր մամոնտիկի մարմինը, որը գրկել էր ծաղկին, և նրա դիակը կոչում են «Մագադանյան մամոնտ»։

## Հեղինակներ
* Ռեժիսոր` Բորիս Աբլինին
* Սցենարի հեղինակ` Ալեքսանդրա Սվիրիդովա
* Բեմադրող նկարիչ` Նինա Վինոգրադովա
* Նկարիչ-մուլտիպլիկատորներ` Ելենա Գագարինա, Սերգեյ Կոսիցին, Ռոման Միտրոֆանով
* Օպերատոր` Վլադիմիր Սիդորով
* Հնչյունային ռեժիսոր` Վլադիմիր Կուտուզով
* Խմբագիր` Տ. Վորոնեցկայա

## Թողարկում DVD ձևաչափով
2005 թվականին թողարկվել է «Մամոնտիկիկ մասին» մուլտիպլիկացիոն հավաքածուն` DVD ձևաչափով։ Դիստիբյուտոր` «Խոշոր պլան» ընկերություն։ Հավաքածուի մեջ մտել են «Մամոնտիկի մասին» (1983) թվական, «Փղիկը» (1967) թվական, «Փղիկը և նամակը» (1983) թվական, «Փղիկը գնում է սովորելու» (1984 թվական), «Փղիկը հիվանդացել է» (1985 թվական), «Զբոսաշրջիկ փղիկը» (1992 թվական), «Փղի մեծ ճակատամարտը կետի հետ» (1992 թվական), «Հյուր ամռան մոտ» (1972 թվական) մուլտֆիլմերը։

## Տես նաև
* Մայրիկ մամոնտիկի համար

## Ծանոթագրություններ

Կատեգորիա:1983 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Մուլտֆիլմեր կենդանիների մասին
Իսահակ Վիրաբյան

**Իսահակ Ժորայի Վիրաբյան** (), հայ ազատամարտիկ, Արցախյան ազատամարտի մասնակից, վաշտի հրամանատար։

## Կենսագրություն
Ծնվել է 1960 թվականի հունվարի 18-ին Արթիկի շրջանի Գեղանիստ գյուղում։ Որոշ ժամանակ անց ընտանիքը տեղափոխվել և հաստատվել է Կոտայքի շրջանի Բալահովիտ գյուղում։ 1967-1977 թվականներին սովորել է Բալահովիտի դպրոցում։ Ուսման ընթացքում աչքի է ընկել բարձր առաջադիմությամբ։ Դպրոցն ավարտելուց հետո ընդունվել է Աբովյան քաղաքի № 30 պրոֆտեխնիկական ուսումնարանը, ապա ուսումը շարունակել է Վանաձորի մանկավարժական ինստիտուտի բանասիրական ֆակուլտետում։ Ուսումը կիսատ թողնելով 1979 թվականին զորակոչվել է խորհրդային բանակ։ Ծառայել է Մուրմանսկ քաղաքում։ Վերադառնալով ծառայությունից, շարունակել է ուսումը և ավարտել այն։ 1984 թվականին եղել է Բալահովտի մշակույթի տան տնօրեն և Աբովյանի շրջկոմում կոմերիտմիության հրահանգիչ։

## Արցախյան պատերազմ
Երբ սկսվում են Արցախյան ազատամարտի օրերը Իսահակ Վիրաբյանը ներգրավվում է այդ պայքարի մեջ, նշանակվում Կոտայքի 3-րդ վաշտի հրամանատար։ Մասնակցում է սահմանամերձ մարտերին, ապա մեկնում Շահումյանի շրջան, իր հետ տանելով մարդասիրական օգնություն։ Մասնակցում է մի շարք կարևոր և վտանգավոր մարտական գործողությունների։ Փոքրաթիվ ընկերներով գրավում ռազմական նշանակություն ունեցող մի կարևոր բարձունք։ 1992 թվականի մայիսի 2-ին Շահումյանի շրջանի Էրքեջ գյուղի ինքնապաշտպանական կռիվների ժամանակ թշնամու հետ անհավասար մարտում զոհվում է Իսահակ Վիրաբյանը։

Ի պատիվ Իսահակ Վիրաբյանի, Կոտայքի մարզի Բալահովիտ գյուղի դպրոցը կոչվել է իր անունով։

## Ծանոթագրություններ

Կատեգորիա:Հայ ազատամարտիկներ
Վլադիմիր Յուրչենկո

**Վլադիմիր Վասիլևիչ Յուրչենկո** (, , ), բելառուս ֆուտբոլիստ, հարձակվող։

## Կարիերա
### Ակումբային
Վլադիմիր Յուրչենկոն Մոգիլևի «Խիմվոլոկնո», «Դնեպր Տրանսմաշ»  մարզադպրոցների սան է։ Առաջին մարզիչը եղել է Վալերի Չապլիգինը։

2006 թվականին Յուրչենկոն հրավիրվել է Մինսկի «Դինամո»՝ Մոգիլյովի «Դնեպրից»։ Նույն տարվա մրցաշրջանում «Դինամոյի» կազմում կատարել է նորամուտը Բելառուսի առաջնությունում։ 2007 թվականի մրցաշրջանում ընդգրկվել է թիմի հիմնական կազմում։

2008 թվականի հունվարին մասնակցել է դիտումների Սանկտ Պետերբուրգի «Զենիթում», որը մասնակցում էր 2008 թվականի Համագործակցության չեմպիոնների գավաթին․ Յուրչենկոն մասնակցել է մրցաշարի բոլոր չորս խաղերին, որոնք անցկացրել է երկրորդ թիմը, և յուրաքանչյուր խաղում գոլ է խփել՝ դառնալով մրցաշարի լավագույն ռմբարկու։

Սպասվում էր, որ Յուրչենկոն պայմանագիր կկնքի «Զենիթի» հետ, բայց նա մեկնել է հավաքների Ռամենսկոեի «Սատուրնի» հետ, որ հետ հետագայում կնքել է հնգամյա պայմանագիր։ «Սատուրնում» անցկացրած երկու մրցաշրջանում նա թիմի կազմում մասնակցել է չեմպիոնական 6 հանդիպումների և դարձել մեկ գոլի հեղինակ։ 2010 թվականի հունվարին մասնակցել է դիտումների «Խիմկիում»։ Արդյունքում, Յուրչենկոն 2010 թվականի մրցաշրջանը վարձավճարով անցկացրել է հայրենի Մոգիլյովում՝ հանդես գալով «Դնեպր» ակումբում։

2011 թվականի հունվարին «Սատուրնը» դադարեցրել է իր գոյությունը. փետրվարին Յուրչենկոն դարձել է Սոլիգորսկի «Շախտյորի» խաղացող։ Հունիսին Յուրչենկոն երիտասարդական հավաքականի ուսումնամարզական հավաքի ժամանակ լուրջ վնասվածք է ստացել և դուրս մնաց մինչև մրցաշրջանի ավարտը, որից հետո ակումբը որոշել է չերկարաձգել հարձակվողի հետ պայմանագրի ժամկետը, որը լրացել է 2012 թվականի փետրվարի 12-ին, և խաղացողն ստացել է պայմանականորեն ազատ գործակալի կարգավիճակ։ Մարտի 30-ին, այնուամենայնիվ, ստորագրվել է նոր պայմանագիր «Շախտյորի» հետ (երկու տարով), և ապրիլի 4-ին Յուրչենկոն պաշտոնապես վարձավճարով տեղափոխվել է «Տորպեդո-ԲելԱԶ» մեկ տարով, որտեղ մնացել է մինչև մրցաշրջանի կեսը։ Հուլիսի 23-ից մինչև տարեվերջ նա վարձավճարով խաղացել է առաջին լիգայում հանդես եկող Մոգիլյովի «Դնեպրում», որի կազմում նախկինում արդեն խաղացել էր։ 2013 թվականի հունվարի 21-ին «Դնեպրի» հետ կնքվել է վարձավճարային նոր պայմանագիր ևս վեց ամսով (մինչև հուլիսի 21-ը)՝ հետագա երկարաձգման հնարավորությամբ, ինչն էլ տեղի է ունեցել։ Հունիս-հուլիս ամիսներին Յուրչենոն դիտումների է մասնակցել Սամարայի «Կռիլյա Սովետով» և Զապորոժիեի «Մետալուրգ» ակումբներում, բայց հաջողության չի հասել։

### Ազգային հավաքականում
2009 թվականին Վլադիմիր Յուրչենկոն մասնակցել է Շվեդիայում կայացած Եվրոպայի երիտասարդական առաջնությանը։ Ընդգրկվել է Բելառուսի երիտասարդական հավաքականի վերջնական հայտացուցակում՝ մասնակցելու Դանիայում անցկացվող 2011 թվականի Եվրոպայի երիտասարդական առաջնության, բայց վնասվածքի պատճառով մրցաշարում չի խաղացել։ Բելառուսի օլիմպիական հավաքականի կազմում մասնակցել է ընկերական հանդիպումների (Տուլոնում անցկացվող մրցաշարում)։

## Ծանոթագրություններ

## Արտաքին հղումներ
* «Цыганенок со сложным характером, но очень доброй душой»
* Статья о Владимире Юрченко
* Статистика на официальном сайте ФК «Сатурн»
* 
* 

Կատեգորիա:Բելառուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի հարձակվողներ
Ասյուտ

**Ասյուտ** (, ), քաղաք Եգիպտոսի կենտրոնում՝ Նեղոսի միջին հոսանքում։ Համանուն գավառի կենտրոնն է։ Բնակչությունը կազմում է շուրջ 400 000 մարդ։

Քաղաքում զարգացած են կաշվի և կոշիկի, տեքստիլ արդյունաբերությունը (բամբակ), գորգագործությունը։ Գործում է համալսարան։ Քաղաքում կա երկաթուղային կայարան, նավահանգիստ։

## Ստուգաբանություն
Քաղաքի անունը գալիս է հին եգիպտերեն *Zawty* (*Z3JW.TJ*) (ուշ եգիպտերեն, **Səyáwt**) բառից, որը ղպտիերենում դարձել է *Syowt* ⲥⲓⲟⲟⲩⲧ, նշանակում է «պահապան» (Վերին Եգիպտոսի հյուսիսային մատույցների)։ Հունա-հռոմեական Եգիպտոսումայն կոչվել է Լիկոպոլիս (Lycopolis կամ Lykopolis, , "", բառացի՝ «գայլի քաղաք»), *Լիկոն* կամ *Լիկո*.։

## Պատմություն
Հին Ասյութը (, Asyūţ) եղել է Վերին Եգիպտոսի 13-րդ նոմոսի մայրաքաղաքը, գտնվել է Հերմոպոլիսի հարավ-արևելքում՝ 27°10’14" С լայնության վրա, Նեղոսի արևմտյան ափին։ Նախաքրիստոնեական Ասյութի երկու առավել կարևոր աստվածությունները եղել են Անուբիսն ու Ուուաուտը, որոն երկուսն էլ եղել են է թաղման աստվածներ։ Այստեղ գտնվել է Ռեքամաի անունով թագավորի վահանը, որը ղեկավարել է Վերին Եգիպտոսը։ Սիութի մերձակայքում գտնվել են I անցումային շրջանի՝ Միջին թագավորության տեղական կառավարիչների դամբարանները, որոնք պարունակում էին ընդարձակ գրվածքներ։ Սիութի դամբարանների արձանագրություններն արժեքավոր աղբյուր են առաջին անցումային շրջանի պատմության վերաբերյալ։

Հունա-հռոմեական ժամանակաշրջանում բնկավայրում խոսել են ղպտիկական լեզվի առանձին բարբառով` լիկոպոլիտերեն։

1911 թվականից քաղաքում գործում է Լիլիան Տրեշերի հայտնի մանկական ապաստարան, որը եղել է առաջին մանկատունը Եգիպտոսում։

1981 թվականին  տեղի է ունեցել բախում ղպտի ուսանողների և մուսուլմանների միջև։

## Կլիմա
Ըստ Կյոպպենի կլիմաների դասակարգման՝ Ասյութի կլիման անապատային է։ Այն Եգիպտոսի աենաչորային քաղաքն է։ Ամենաբարձր ջերմաստիճանը եղել է 51&nbsp;°C և գրանցվել է 1994 թվականի հուլիսի 23-ին, ամենացածր ջերմաստիճանը՝ -2&nbsp;°C, որ գրանցվել է 2008 թվականի հունվարի 16-ին։

## Նկարներ

Assyout_city_Egypt.jpg|
Yuny and Renenutet.jpg|Թագավորական գլխավոր գրիչ Յունիի և նրա կնոջ՝ Ռենենուտետի արձանը, մ․թ․ա․ 1290-1270 թվականներ
Skull of Khety.jpg|Խեթի գանգ Ասյութից, մ․թ․ա․ 1950 թվական


## Ծանոթագրություններ

## Գրականություն
* 

## Արտաքին հղումներ
* 

Կատեգորիա:Եգիպտոսի քաղաքներ
Նինա Սավիչևա

**Նինա Սավիչևա** (, ), կոմպոզիտոր, երաժիշտ, մուլտիպլիկացիոն ֆիլմերի երաժշտական խմբագիր։

## Կենսագրություն
Ծնվել է 1948 թվականի փետրվարի 1-ին։

1968-1969 թվականներին աշխատել է որպես երգեցողության ուսուցիչ դպրոցում։

1969-1974 թվականներին սովորել է Գլինկայի անվան ռուսական երաժշտական ակադեմիայում։

1969-1970 թվականներին եղել է Լոկտևի անվան անսամբլի կոնցերտմեյստեր։

1970-1979 թվականներին դասավանդել է Մոսկվայի կոնսերվատորիայում։

1979 թվականին սկսել է աշխատել «Սոյուզմուլտֆիլմ» կինոստուդիայում որպես գլխավոր երաժշտական խմբագիր։ 17 տարեկան նվիրել է այս աշխատանքին։

1996 թվականին թողել է «Սոյուզմուլտֆիլմ» կինոստուդիայի երաժշտական խմբագրի պաշտոնը։

Երբեք չի դադարել աշխատանք որպես կոմպոզիտոր և երաժիշտ։

Աշխատել է Ա. Դավիդովի, Ս. Օլիֆիրենկոյի, Վ. Արբեկովի, Ն. Գոլովանովոյի և ուրիշ ռեժիսորների հետ։

Մահացել է 2007 թվականի հոկտեմբերի 14-ին։

## Ընտրված ֆիլմագրություն
##### Կոմպոզիտոր
* 1982 թվական` Պապիկի, տատիկի և հավիկ Րյաբայի մասին
* 1983 թվական` «Անհաջողակները»
* 1984 թվական` «Իսկ ի՞նչ ես դու կարող»
* 1985 թվական` «Հազազ»
* 1986 թվական` «Գործը հանձնարարվում է դետեկտիվ Թեդդիին։ Գործ № 002: Տիեզերական հանելուկ»
* 1989 թվական` «Երկրորդ ես»
* 1991 թվական` «Միսս Նոր տարի»
* 1992 թվական` «Գլաշա և Կիկիմորա»
* 1994 թվական` «Գետնաելակը ձյան տակ»
* Ուրախ կարուսել
:1980 թվական` «Հետապնդում» | 11-րդ ցուցադրություն
:1983 թվական` «Հարյուր կոճակ» | 13-րդ ցուցադրություն
:1983 թվական` «Գորտուկը» | 14-րդ ցուցադրություն
:1988 թվական` «Ճոճանակ» | 19-րդ ցուցադրություն
:1990 թվական` «Գառնուկը» | 20-րդ ցուցադրություն
:1990 թվական` «Բանաստեղծություններ գետաձիու հետ» | 21-րդ ցուցադրություն
:1995 թվական` «Վերնատնակ» | 29-րդ ցուցադրություն

##### Հնչյունային ռեժիսոր
* 1979 թվական` «Շնիկի մասին»
* 1980 թվական` «Եվս մեկ անգամ քառյակի մասին»
* 1981 թվական` «Մարիա, Միաբելա»

##### Վոկալային պարտիաներ
* 1984 թվական` «Հեքիաթ Սալթան թագավորի մասին»
* 1986 թվական` «Տեխնիկայի հրաշքները» (լուսագրերում նշված չէ)

## Ծանոթագրություններ

## Գրականություն
* 

## Արտաքին հղումներ
* 
* Նինա Սավիչևան «Аниматор.ру» կայքում
* Մահացել է Նինա Սավիչևան 

Կատեգորիա:Երաժիշտներ այբբենական կարգով
Կատեգորիա:Խորհրդային խմբագիրներ
Կատեգորիա:Խորհրդային կոմպոզիտորներ
Կատեգորիա:Կոմպոզիտորներ այբբենական կարգով
Կատեգորիա:Ռուս երաժիշտներ
Կատեգորիա:Ռուս երգիչներ
Կատեգորիա:Ռուս խմբագիրներ
Կատեգորիա:Ռուս կոմպոզիտորներ
Օրեստիաս

մինի|слева|Օրեստիասի և պերիֆերիայի բանահյուսության և արվեստի պատմության թանգարան

**Օրեստիաս** կամ **Օրեստիադա**  ( ), քաղաք Հունաստանի ծայր հյուսիս-արևելքում։ Գտնվում է ծովի մակարդակից 31 կմ բարձրության վրա, Թուրքիայի հետ սահմանը ձևավորող Էվրոս (Մարիցա) գետի աջ ափին, Ադրիանապոլսից 20 կմ հարավ, Ալեքսանդրուպոլիսից 92 կմ հյուսիս-արևելք, Ստամբուլից 201 կմ հյուսիս-արևմուտք, Սալոնիկից 315 կմ հյուսիս-արևելք և Աթենքից 459 կմ հյուսիս-արևելք։ Նույնանուն համայնքի վարչական կենտրոնն է Արևելյան Մակեդոնիա և Թրակիա ծայրամասի Էվրոս ծայրամասային միավորում։ Ըստ 2011 թվականի վիճակագրության՝ բնակչությունը 18426 մարդ է։

Քաղաքի արևմտյան ծայրամասով է անցնում Արդանիոն-Կաստանե ազգային ճանապարհ 51-ը, եվրոպական E85 երթուղու մասն է։ Քաղաքում՝ Ալեքսանդրուպոլիս-Սվիլենգրադ գծի վրա է գտնվում Օրեստիաս երկաթուղային կայանը։

Քաղաքում աշխատում է Օրեստիասի և պերիֆերիայի բանահյուսության և արվեստի պատմության թանգարանը()։

## Պատմություն
Քաղաքը բնակեցվել է 1923 թվականին Փոքրասիական աղետից հետո, հիմնականում Ադրիանոպոլ քաղաքի Օրեստիաս արվարձանի գաղթականներով (ներկայումս Թուրքիայի Էդիրնե քաղաքի Կարագաչ արվարձանն է)։

## Օրեստիասի միություն
Օրեստիասի միությունը ստեղծվել է 1924 թվականին։ Միության մեջ մտնում է 5 բնակավայր։ Ըստ 2011 թվականի վիճակագրության՝ բնակչությունը 20 211 մարդ է։ Մակերեսը 105, 799 կմ² է։

## Բնակչություն
Բնակչության հիմնական մասը հույներ են, հարակից գյուղերում շատ են գագաուզները։

## Ծանոթագրություններ

Կատեգորիա:Բնակավայրեր այբբենական կարգով
Կատեգորիա:Հունաստանի քաղաքներ
Process Explorer

**Process Explorer**, անվճար ծրագրի Microsoft Windows օպերացիոն համակարգի համար, որը մշակվել է Sysinternals ընկերության կողմից, և հետագայում ձեռք է բրվել Microsoft-ի կոմից։

Process Explorer-ը, ծրագիր է, որը նախատեսված է համակարգի պրոցեսսները մոնիթորինգի ենթարկելու համար։ Օգտագործելով այս ծրագիրը ոչ միայն կարելի է գտնել որևէ պրոցեսս, այլև կարելի է հստակեցնել նրա տվյալները՝ ինչպիսի ֆայլեր և թղթապանակներ է օգտագործում պրոցեսսը։

Process Explorer-ի տրամադրած տեղեկությունը ավելի մանրամասն է քան Windows-ի խնդիրների մենեջերինը։ Ծրագրի յուրօրինակ ֆունկցիաների մեջ է մտնում հնարավորությունը արագ ճշտելու, թե, որ պրոցեսսին է պատկանում աշխատանքային սեղանին հայտնված պատուհանը։

Process Explorer-ը աշխատում է Windows XP և ավելի բարձր օպերացիոն համակարգերի վրա, ներառյալ 64-բիթային տարբերակը։

Վերջին տարբերակը հասանելի է Sysinternals Suite կայքում և ապահովում է 64 բիթային տարբերակով աշխատող Vista և Windows 7 օպերացիոն համակարգերի կողմից։

## Հնարաորություններ
* Պրոցեսսների հիարխիկ ցուցադրում
* Համակարգայի պրոցեսսների նույնականացման հնարավորություն 
* Ցուցադրում է պրոցեսսի նշանը և ընկերության անունը
* Մշակչի բեռնվածության չափում
* Ցանկացած պրոցեսսի կասեցման հնարավորություն
* Պրոցեսսների ղեկավարման հնարավորություն
* Այս կամ այն պրոցեսսին պատկանող պատուհանի ցուցադրում 
* Հնարավորություն իրական ժամանակում փոխարինել պրոցեսսի առաջնահերթությունը և այն թե, որ միջուկի վրա պետք է աշխատի պրոցեսսը։ * Պրոցեսսի սերտիֆիկատի ստուգման հնարավորություն
* Յուրաքանչյուր օբյելտի համար, որը ունի ACL, ցուցադրում է «Անվտագություն» բաժինը։

## Տես նաև
* Process Hacker — ազատ ալտերնատիվ

## Ծանոթագրություններ

## Արտաքին հղումներ
* Process Explorer Official Webpage Microsoft Retrieved on December 29, 2008
* Using Process Explorer to tame svchost.exe - Advanced topics February 9, 2008
* Process Explorer Part 2 February 10, 2008
* Process Explorer Guide for Newbies  February 27, 2009
* Process Explorer v11.33 page at Microsoft Technet February 4, 2009
* Sysinternals Suite at Microsoft Technet Updated continuously as of August 2009

Կատեգորիա:2001 ծրագրային ապահովում
Կատեգորիա:Ազատ ծրագրային ապահովում
Կատեգորիա:Համակարգային ծրագրեր
Կատեգորիա:Վինդոուզի ծրագրային ապահովում
Stuck with U

**«Stuck with U»**, կանադացի երգիչ Ջասթին Բիբերի և ամերիկացի երգչուհի Արիանա Գրանդեի երգը։ Այն թողարկվել է 2020 թվականի մայիսի 8-ին որպես բարեգործական սինգլ։ Երգը արտիստների երկրորդ համագործակցությունն է 2015 թվականի Բիբերի «What Do You Mean?» երգի ռեմիքս տարբերակից հետո։

## Պատմություն
2020 թվականի մայիսի 1-ին երկու արտիստներն իրենց սոցցանցերում հայտարարել են, որ երգը կթողարկվի մայիսի 8-ին։ Երգի ամբողջ հասույթը փոխանցվելու է «First Responders Children's Foundation» բարեգործական կազմակերպությանը։ Գումարը կֆինանսավորի այն երեխաների կրթաթոշակները, որոնց ծնողները պայքարել են  COVID-19-ի դեմ։

## Չարթեր

## Հավաստագրումներ

## Թողարկման պատմություն

## Ծանոթագրություններ

Կատեգորիա:2020 սինգլներ
Կատեգորիա:Billboard Hot 100 գլխավորած սինգլներ
Կատեգորիա:Արիանա Գրանդեի երգեր
Կատեգորիա:Ջասթին Բիբերի երգեր
Գյուստավ Բուշարդա

**Գյուստավ Բուշարդա **(, ), ֆրանսիացի բժիշկ, քիմիկոս և ուսուցիչ։

## Կենսագրություն
Գյուստավ  Բուշարդան ծնվել է 1842 թվականին, Փարիզ քաղաքում, ֆրանսիացի բժիշկ և դեղագործ Ապոլլինարի Բուշարդայի ընտանիքում, ինչն էլ ըստ երևույթին որոշել է նրա հետագա ճակատագիրը։
1881 թվականից զբաղեցրել է Ֆրանսիայի մայրաքաղաքի բարձրագույն դեղագործական դպրոցի միներալոգիայի և հիդրոլոգիայի ամբիոնը։

Նա օրգանական քիմիայով սկսել է զբաղվել Բերլոտոյի լաբորատորիայում։ Գիտնականի հիմնական աշխատանքը վերաբերվում էր շաքարի և տերպենների ուսումնասիրությանը։ 1878 թվականին Գ. Բուշարդան բացահայտել է իզոպրենի` կուչուկանման զանգվածի փոխակերպվելու ռեակցիան։

Գյուստավ Բուշարդան մահացել է 1918 թվականի նոյեմբերի 22-ին, իր հայրենի քաղաքում։

## Ընտրված մատենագրություն
* «Recherche sur la dulcité et les sucres en général» («An. phys. et ch.», т. XXVII)
* «Études sur la mannite» (ib., т. VI, 5 s.); «Synthèse d’un terpilen» («Soc. ch.», т. XXIV, 108)
* «Pouvoir rotatoire de la mannite» («Compt. Rend.», т. LXXXIV, 34)
* «Transformation du valérylène en terpilène» (ib., т. LXXXVII, 644)
* «Action de l’acide acétique sur l’essence de térébenthine» (ib., т. CII, 318)
* «Formation d’alcools monoatomiques derivés de l’essence de térébenthine» (ib., т. CII, 437)
* «Synthèse d’un terpilenol» (ib., т. CII, 1854)

## Ծանոթագրություններ

Կատեգորիա:Ֆրանսիացի բժիշկներ
Կատեգորիա:Ֆրանսիացի քիմիկոսներ
Կատեգորիա:Ֆրանսիացի մանկավարժներ
Կատեգորիա:Ֆրանսիացի գիտնականներ
Գաբրիելա Բեսանցոնի

thumb|Գաբրիելա Բեսանցոնին 1919 թվականին
**Գաբրիելա Բեսանցոնի** (), իտալացի օպերային երգչուհի, մեցցո-սոպրանո և կոնտրալտո։

## Վաղ կյանք
Ծնվել է Հռոմում և կրթություն ստացել սուրբ Ցեցիլիայի անվան ազգային ակադեմիայում։

## Կարիերա
1911 թվականին դեբյուտով հանդես է եկել Իտալիայի Վիտերբո քաղաքում, իսկ 1918 թվականից Բուենոս Այրեսի Կոլոն թատրոնի աստղն էր և կանոնավորապես հանդես էր գալիս նաև հարավամերիկյան այլ քաղաքներում, հատկապես՝ Ռիո դե Ժանեյրոյում։ ԱՄՆ-ում դեբյուտը տեղի է ունեցել 1919 թվականին, երբ Ամներիսի դերերգով հանդես է եկել «Աիդա» օպերայում Կլաուդիա Մուցիոյի, Ջովաննի Մարտինելլիի և Ռենատո Զանելլիի հետ։ Նույն համերգաշրջանում Մետրոպոլիտեն օպերայում երգել է Էնրիկո Կարուզոյի հետ «Սամսոն և Դալիլա» ու «Ճակատագրի ուժը» օպերաների բեմադրություններում։ 1920 թվականին Հավանայում միասին կատարում էին «Աիդա» օպերան, երբ վերջին հատվածի երկրորդ արարի ժամանակ դահլիճում ռումբ է պայթել։

1935 թվականին հեռացել է Կոլոն թատրոնից, 1939 թվականին հրաժեշտի համերգ կազմակերպել Հռոմում՝ Կարակալլայի բաղնիքներում երգելով Կարմեն։ Ամերիկյան «Victor» ձայնագրման ստուդիայի հետ մի քանի ձայնագրություններ է արել, 1916 թվականին նկարահանվել իտալական «*Stefania*» համր կինոնկարում։ Բրազիլիայում ամուսնության ընթացքում դասավանդել է երիտասարդ երգիչների, իսկ կյանքի վերջին տարիներին Հռոմում վոկալի դասեր է տվել։

Տենոր Ջակոմո Լաուրի-Վոլպին իր «*Voci parallele»* գրքում հիշատակել է Բեսանցոնիին որպես իր կարիերայի ընթացքում իրեն հանդիպած երեք իրական կոնտրալտոներից մեկի (մյուս երկուսը Մարգարետ Մաթցենաուերն ու Մաթիլդա Բլանկո Սադունն էին)։

## Անձնական կյանք
thumb|«Պարկ Լեյժ»՝ Գաբրիելա Բեսանցոնիի նախկին բնակավայրը Ռիո դե Ժանեյրոյում
Դաշնակահար Արթուր Ռուբինշտեյնի հետ սիրային հարաբերությունների մեջ է եղել 1918 թվականին, երբ երկուսն էլ աշխատում էին Մադրիդում, Բուենոս Այրեսում և Նյու Յորքում։ 1925 թվականին ամուսնացել է բրազիլիացի արդյունաբերող Էնրիկե Լեյժի հետ։ Զույգն ապրել է Ռիո դե Ժանեյրոյում․ նրանց շքեղ առանձնատունն ու այգիներն այժմ հայտնի են որպես «Պարկ Լեյժ» ու հանրային զբոսայգի են։ Բեսանցոնին այրիացել է 1941 թվականին, կրկին ամուսնացել 1956 թվականին։ Վախճանվել է Իտալիայում 74 տարեկան հասակում 1962 թվականին։ Հուղարկավորվել է Կարմենի հագուստներով։

## Ծանոթագրություններ

## Արտաքին հղումներ
* 
* Gabriella Besanzoni's page on CantabileSubito.de, with biographical notes, sound clips, and many photographs.

Կատեգորիա:Իտալացի երգիչներ
Կատեգորիա:Իտալացի օպերային երգչուհիներ
Կատեգորիա:Կոնտրալտոներ
Կատեգորիա:Մեցցո-սոպրանոներ